《乘月过古香精舍访萧琴客不遇》
明代·黄钺

秋风吹明月，清光罗幽林。泠然下寒露，不觉滋兰襟。

堤高湖水缩，叶落溪桥深。短篱足黄花，入门多清阴。

真侣具茶果，趺坐同酌斟。炉烟出云房，古壁县素琴。

孤云何处飞，苔砌空行吟。抚景送征雁，遥忆山水音。

作者简介：（?—1403）明苏州府常熟人，字叔扬。建文二年进士，授刑科给事中，以丁忧归。燕王起兵南下，方孝孺问以苏、常、镇江形势，后皆如所料。燕军破京师，钺杜门不出。成祖召为户科给事中，中途投水死，以溺死上报，家属得免祸。